Հավելված N 286

Հաստատված է

Հայաստանի Հանրապետության սննդամթերքի

անվտանգության տեսչական մարմնի ղեկավարի

2023թ.օգոստոսի 1–ի NԿ509-Ա հրամանով

**ՔԱՂԱՔԱՑԻԱԿԱՆ ԾԱՌԱՅՈՒԹՅԱՆ ՊԱՇՏՈՆԻ ԱՆՁՆԱԳԻՐ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՆՆԴԱՄԹԵՐՔԻ ԱՆՎՏԱՆԳՈՒԹՅԱՆ ՏԵՍՉԱԿԱՆ ՄԱՐՄՆԻ ԵՐԵՎԱՆ-«ԶՎԱՐԹՆՈՑ» ՕԴԱՆԱՎԱԿԱՅԱՆ** **ՍԱՀՄԱՆԱՅԻՆ** **ՊԵՏԱԿԱՆ ՎԵՐԱՀՍԿՈՂՈՒԹՅԱՆ ԲԱԺՆԻ ԳԼԽԱՎՈՐ ՏԵՍՈՒՉ**

|  |
| --- |
| **1․ Ընդհանուր դրույթներ** |
| **1.1**. **Պաշտոնի անվանումը, ծածկագիրը** Հայաստանի Հանրապետության սննդամթերքի անվտանգության տեսչական մարմնի (այսուհետ՝ Տեսչական մարմին) Երևան-«Զվարթնոց» օդանավակայան սահմանային պետական վերահսկողության բաժնի (այսուհետ՝ Բաժին) գլխավոր տեսուչ (այսուհետ՝ Գլխավոր տեսուչ) (ծածկագիրը՝ 70-26.17-Մ2-16)**1.2.** **Ենթակա և հաշվետու է**  Գլխավոր տեսուչն անմիջական ենթակա և հաշվետու է Բաժնի պետին.  **1.3. Փոխարինող պաշտոնի կամ պաշտոնների անվանումները** Գլխավոր տեսուչի բացակայության դեպքում նրան փոխարինում է Բաժնի գլխավոր տեսուչներից մեկը.  **1.4. Աշխատավայրը** Հայաստան, ք. Երևան, Արաբկիր վարչական շրջան, Կոմիտասի պող․49/2, ք. Երևան, Շենգավիթ վարչական շրջան, փ. Արարատյան 43 շ. |
| **2. Պաշտոնի բնութագիրը**  **2.1. Աշխատանքի բնույթը, իրավունքները, պարտականությունները**   1. իրականացնում է բուսասանիտարական հսկման ենթակա ապրանքների ներմուծման, արտահանման, տարանցիկ փոխադրման գործընթացների, այդ ընթացքում բուսասանիտարական կանոնների և նորմերի պահանջների կատարման նկատմամբ վերահսկողության աշխատանքները, մասնավորապես՝ իրականացնում է անվտանգությունը հիմնավորող ուղեկցող փաստաթղթերի տրամադրման, փաստաթղթային ստուգման, տրանսպորտային միջոցի զննման, բուսասանիտարական հսկման ենթակա ապրանքների զննման կամ ստուգազննման, բուսասանիտարական հավաստագրի (դրա առկայության դեպքում) նմուշառման և տրանսպորտային (տեղափոխման) փաստաթղթի դրոշմակնքման, կարանտին բուսասանիտարական հսկողության (վերահսկողության) ակտի, արտահանման բուսասանիտարական հավաստագրի կազմման, կարգադրագրերի արձակման աշխատանքները. 2. իրականացնում է ներմուծվող բեռների ստուգման, դրանցում հայտնաբերված կարանտին վնասակար օրգանիզմների, վնասակար օրգանիզմների, կարգավորվող ոչ կարանտին վնասակար օրգանիզմների մասին համապատասխան մարմիններին տեղեկացման աշխատանքները․ 3. իրականացնում է անասնաբուժական հսկման ենթակա ապրանքների ներմուծման, արտահանման, տարանցիկ փոխադրման գործընթացների նկատմամբ վերահսկողության աշխատանքները, մասնավորապես՝ անվտանգությունը հիմնավորող ուղեկցող փաստաթղթերի տրամադրման, նմուշառման, փաստաթղթային և ֆիզիկական ստուգազննման՝ կենդանիների զննման, տեղափոխման (փոխադրման) պայմանների և ռեժիմի համապատասխանության ստուգման, ինչպես նաև իրականացված հսկողական միջոցառումների հիման վրա համապատասխան որոշումների ընդունման, տարանցիկ փոխադրման թույլտվության տրամադրման աշխատանքները․ 4. իրականացնում է սննդամթերքի, սննդամթերքի հետ անմիջական շփման մեջ գտնվող նյութերի, ներմուծման, արտահանման, տարանցիկ փոխադրման գործընթացների նկատմամբ վերահսկողության աշխատանքները, մասնավորապես՝ անվտանգությունը հիմնավորող ուղեկցող փաստաթղթերի տրամադրման, դրոշմակնքման, կարգադրագրերի կազմման, փաստաթղթային ստուգման, զննման և (կամ) նմուշառման, տարանցիկ փոխադրման թույլտվության տրամադրման աշխատանքները. 5. իրականացնում է սննդամթերքի, սննդամթերքի հետ անմիջական շփման մեջ գտնվող, անասնաբուժական և բուսասանիտարական հսկման ենթակա ապրանքների, պեստիցիդների և ագրոքիմիկատների ներմուծման, արտահանման կամ տարանցիկ փոխադրման կասեցման կամ արգելման աշխատանքները. 6. իրականացնում է սննդամթերքի, սննդամթերքի հետ անմիջական շփման մեջ գտնվող նյութերի, անասնաբուժական կամ բուսասանիտարական հսկման ենթակա ապրանքների, ինչպես նաև պեստիցիդների և ագրոքիմիկատների ներմուծման արգելման աշխատանքները. 7. իրականացնում է սննդամթերքի, սննդամթերքի հետ անմիջական շփման մեջ գտնվող նյութերի, անասնաբուժական կամ բուսասանիտարական հսկման ենթակա ապրանքների արտահանման արգելման աշխատանքները. 8. իրականացնում է սննդամթերքի, սննդամթերքի հետ անմիջական շփման մեջ գտնվող նյութերի, անասնաբուժական կամ բուսասանիտարական հսկման ենթակա ապրանքների տարանցիկ փոխադրման աշխատանքները. 9. մասնակցում է Տեսչական մարմնի կողմից վարվող էլեկտրոնային տեղեկատվական բազաների վարման աշխատանքներին. 10. իրականացնում է ֆիզիկական և իրավաբանական անձանց տրվող պեստիցիդների և ագրոքիմիկատների ներմուծման և արտահանման եզրակացությունների տրամադրման աշխատանքները.   **Իրավունքները՝**   * սննդամթերքի, սննդամթերքի հետ անմիջական շփման մեջ գտնվող նյութերի և ներմուծման, արտահանման, տարանցիկ փոխադրման ժամանակ տնտեսավարող սուբյեկտից պահանջել համապատասխան երկրի լիազոր մարմնի կողմից տրված ապրանքի տվյալ խմբաքանակի անվտանգությունը հիմնավորող բեռն ուղեկցող փաստաթղթեր (առողջության սերտիֆիկատ, որակի և անվտանգության կառավարման համակարգի սերտիֆիկատ, անվտանգության սերտիֆիկատ, պետական գրանցման վկայական կամ համապատասխանության հայտարարագիր կամ բեռի տվյալ խմբաքանակի փորձարկման լաբորատորիայի փորձաքննության արձանագրություն)․ * բուսասանիտարական հսկման ենթակա ապրանքների ներմուծման ժամանակ պահանջել բուսասանիտարական կանոնների պահանջներին դրանց համապատասխանությունը հավաստող՝ արտահանող երկրի լիազոր մարմնի տված բուսասանիտարական հավաստագիր․ * պետական վերահսկողության բաժնում վերահսկման ենթակա ապրանքների անասնաբուժական հսկողության շրջանակներում պահանջել ապրանքատրանսպորտային բեռնագիր և (կամ) անասնաբուժական սերտիֆիկատ․ * Տեսչական մարմնի կառուցվածքային ստորաբաժանումներից, այլ մարմիններից, պաշտոնատար անձանցից պահանջել Բաժնի առջև դրված գործառույթների և խնդիրների իրականացման հետ կապված անհրաժեշտ տեղեկատվություն, փաստաթղթեր և նյութեր․ * Բաժնի իրավասությանը վերապահված գործառույթներին, գործունեության ոլորտին առնչվող ծրագրերի, նախագծերի մշակման ընթացքում քննարկվող հարցերի վերաբերյալ ներկայացնել մասնագիտական կարծիքներ, առաջարկություններ, առարկություններ․   **Պարտականությունները՝**   * ներմուծման և արտահանման գործընթացներում սահմանային պետական վերահսկողության շրջանակներում կատարել ապրանքի խմբաքանակի փաստաթղթային և լաբորատոր նույնականացում․ * Հայաստանի Հանրապետության օրենսդրությանը համապատասխանությունը պարզելու նպատակով զննել ներմուծվող սննդամթերքը և կենդանական ծագման մթերքը և որոշել ուղեկցող փաստաթղթերին դրանց համապատասխանությունը․ * օրենսդրության խախտումներ հայտնաբերելու դեպքում արգելել սննդամթերքի, սննդամթերքի հետ անմիջական շփման մեջ գտնվող նյութերի, անասնաբուժական կամ բուսասանիտարական հսկման ենթակա ապրանքների, ինչպես նաև պեստիցիդների և ագրոքիմիկատների ներմուծումը, արտահանումը և տարանցիկ փոխադրումը․ * սահմանային պետական վերահսկողության շրջանակներում բուսասանիտարական կարանտին իրականացնելու նպատակով ստուգել այդ փաստաթղթերը, զննել տրանսպորտային միջոցները, զննել և ստուգազննել բուսասանիտարական հսկման ենթակա ապրանքները․ * նմուշառմամբ և լաբորատոր փորձաքննությամբ բեռի անվտանգությունը որոշելու անհրաժեշտություն առաջանալու դեպքում կապարակնքել բեռը և կազմել ներմուծվող բեռի տնօրինումն արգելելու մասին կարգադրագիր․ * վարել ներմուծման, արտահանման, տարանցիկ փոխադրման գրանցամատյան․ * ստուգել բեռի տվյալ խմբաքանակի անվտանգությունը հիմնավորող ուղեկցող փաստաթղթերը և դրա հիման վրա որոշել տվյալ ապրանքի ռիսկայնության աստիճանը․ * ստուգել ներկայացված փաստաթղթերի տվյալներին վերահսկվող ապրանքների համապատասխանությունը ուղեկցող փաստաթղթերում չնշված վերահսկվող ապրանքների առկայության և անհամատեղելի ապրանքների համատեղ տեղափոխման բացառման նպատակով․ * սահմանային վերահսկողության ընթացքում լրացնել և տրամադրել անասնաբուժական ուղեկցող փաստաթղթեր․ * պետական վերահսկողության ընթացքում հայտնաբերված խախտումների և անհամապատասխանությունների վերացման վերաբերյալ տնտեսվարող սուբյեկտներին տալ հանձնարարականներ և առաջադրանքներ․ * ստուգել Հայաստանի Հանրապետության տարածք սննդամթերքի, սննդամթերքի հետ անմիջական շփման մեջ գտնվող նյութերի, անասնաբուժական և բուսասանիտարական հսկման ենթակա ապրանքների ներմուծման, արտահանման, տարանցիկ փոխադրման ժամանակ տնտեսվարող սուբյեկտների կողմից ներկայացված ուղեկցող փաստաթղթերի համապատասխանությունն (այդ թվում՝ ըստ սահմանված ձևաչափին համապատասխանությունը) օրենսդրության պահանջներին: Էլեկտրոնային տեղեկատվական բազա մուտքագրել ուղեկցող փաստաթղթերի վերաբերյալ անհրաժեշտ տվյալները, համակարգել, մշակել և դասակարգել դրանք. * էլեկտրոնային եղանակով և կրիչներով Սահմանային պետական վերահսկողության համակարգման բաժնին տրամադրել ուղեկցող փաստաթղթերի վերաբերյալ մշակված, համակարգված և դասակարգված տվյալները «մեկ կանգառ, մեկ պատուհան» համակարգ դրանք մուտքագրելու և էլեկտրոնային հայտ ստեղծելու համար. * պարբերաբար ստուգումներ իրականացնել «մեկ կանգառ, մեկ պատուհան» համակարգ մուտքագրված՝ ուղեկցող փաստաթղթերին առնչվող տվյալների և դրանց հիման վրա ստեղծված էլեկտրոնային հայտերի ժամկետների նկատմամբ. * սննդամթերքի, սննդամթերքի հետ անմիջական շփման մեջ գտնվող նյութերի և ներմուծման, արտահանման, տարանցիկ փոխադրման ժամանակ դրոշմակնքել ապրանքի տվյալ խմբաքանակի անվտանգությունը հիմնավորող ուղեկցող փաստաթղթերը: Էլեկտրոնային տեղեկատվական բազա մուտքագրել դրոշմակնքված փաստաթղթերի վերաբերյալ անհրաժեշտ տվյալները, համակարգել և մշակել դրանք. * մշակել սննդամթերքի, սննդամթերքի հետ անմիջական շփման մեջ գտնվող նյութերի, անասնաբուժական և բուսասանիտարական հսկման ենթակա ապրանքների ներմուծման, արտահանման, տարանցիկ փոխադրման ժամանակ ներկայացվող ապրանքի տվյալ խմբաքանակի անվտանգությունը հիմնավորող ուղեկցող փաստաթղթերում առկա տվյալների միասնականացման, դրանց համակարգման և դասակարգման չափորոշիչներ. * ուսումնասիրել Բաժնի գործառույթները կանոնակարգող և գործառույթների իրականացմանն առնչվող իրավական ակտերը և առաջարկություններ ներկայացնել իր գործունեության ոլորտում առկա օրենսդրական բացերը վերացնելու ուղղությամբ. * Բաժնի պետին պարբերաբար ներկայացնել հաշվետվություն, զեկուցագրեր իրեն վերապահված գործառույթների, գործունեության ոլորտում իրականացվող և արդեն իսկ կատարված աշխատանքների վերաբերյալ․ * նախապատրաստել առաջարկություններ, տեղեկանքներ, հաշվետվություններ, զեկու­ցագրեր և այլ գրություններ. * տրամադրել ֆիզիկական և իրավաբանական անձանց տրվող պեստիցիդների և ագրոքիմիկատների ներմուծման և արտահանման եզրակացություններ. |
| **3. Պաշտոնին ներկայացվող պահանջները**  **3.1. Կրթություն, որակավորման աստիճանը**   |  |  |  |  | | --- | --- | --- | --- | | 1․ | Ուղղություն | Բնական գիտություններ, մաթեմատիկա և վիճակագրություն | Գյուղատնտեսություն, անտառային տնտեսություն, ձկնային տնտեսություն և անասնաբուժություն |   *Կամ*   |  |  |  |  | | --- | --- | --- | --- | | 1. | Ուղղություն | Սոցիալական գիտություններ, լրագրություն և տեղեկատվական գիտություններ | Գործարարություն, վարչարարություն և իրավունք |   *Կամ*   |  |  |  |  | | --- | --- | --- | --- | | 1. | Ուղղություն | Կրթություն | Առողջապահություն և սոցիալական աշխատանք | | 2. | Ոլորտ | Կրթություն | Առողջապահություն | | 3. | Ենթաոլորտ | Առարկայական ուղղվածությամբ մանկավարժություն | Բժշկություն |   *Կամ*   |  |  |  |  |  | | --- | --- | --- | --- | --- | | 1. | Ուղղություն | Ճարտարագիտություն, արդյունաբերություն և շինարարություն | | | | 2. | Ոլորտ | Արդյունաբերություն և տեխնոլոգիա | Ճարտարագիտություն | | | 3. | Ենթաոլորտ |  | Քիմիական տեխնոլոգիաներ | Շրջակա միջավայրի պահպանություն |   **3.2. Մասնագիտական գիտելիքները** Ունի գործառույթների իրականացման համար անհրաժեշտ գիտելիքներ **3.3. Աշխատանքային ստաժը, աշխատանքի բնագավառում փորձը** Հանրային ծառայության առնվազն երկու տարվա ստաժ կամ երեք տարվա մասնագիտական աշխատանքային ստաժ կամ կենսաբանական գիտությունների կամ բնական գիտությունների կամ գյուղատնտեսության կամ առողջապահության կամ ստուգումների կազմակերպման և անցկացման կամ փաստաթղթավարության բնագավառում` երեք տարվա աշխատանքային ստաժ. **3.4. Անհրաժեշտ կոմպետենցիաներ**  **Ընդհանրական կոմպետենցիաներ՝**   1. Ծրագրերի մշակում 2. Խնդրի լուծում 3. Հաշվետվությունների մշակում 4. Տեղեկատվության հավաքագրում, վերլուծություն 5. Բարեվարքություն   **Ընտրանքային կոմպետենցիաներ՝**   1. Բանակցությունների վարում 2. Կոնֆլիկտների կառավարում 3. Բողոքների բավարարում 4. Ժամանակի կառավարում 5. Փաստաթղթերի նախապատրաստում |
| **4. Կազմակերպական շրջանակը**  **4.1. Աշխատանքի կազմակերպման և ղեկավարման պատասխանատվությունը**  Պատասխանատու է կառուցվածքային ստորաբաժանման աշխատանքների բնույթով պայմանավորված մասնագիտական գործունեության անմիջական արդյունքի համար։  **4.2. Որոշումներ կայացնելու լիազորությունները**  Կայացնում է որոշումներ աշխատանքների իրականացման բնույթով պայմանավորված մասնագիտական եզրակացությունների տրամադրման և ՀՀ օրենսդրությամբ նախատեսված դեպքերում որոշումների կայացման շրջանակներում:  **4.3. Գործունեության ազդեցությունը**  Ունի տվյալ մարմնի նպատակների և խնդիրների իրականացման համար մասնագիտական գործունեության տարածքային ազդեցություն։    **4.4. Շփումները և ներկայացուցչությունը**  Իր իրավասությունների շրջանակներում շփվում և որպես ներկայացուցիչ հանդես է գալիս տվյալ մարմնի ներսում այլ կառուցվածքային ստորաբաժանումների, այլ մարմինների ներկայացուցիչների հետ, հանդես է գալիս պետական մարմինների և միջազգային կազմակերպությունների ներկայացուցիչների մասնակցությամբ ձևավորված աշխատանքային խմբերում:  **4.5. Խնդիրների բարդությունը և դրանց լուծումը**  Իր լիազորությունների շրջանակներում բացահայտում է մասնագիտական խնդիրներ և այդ խնդիրներին տալիս է մասնագիտական լուծումներ և մասնակցում է կառուցվածքային ստորաբաժանման առջև դրված խնդիրների լուծմանը: |